**Likumprojekta „Grozījumi Latvijas Administratīvo pārkāpumu kodeksā”**

**sākotnējās ietekmes novērtēšanas ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Latvijas Administratīvo pārkāpumu kodeksā” (turpmāk – Likumprojekts) izstrādāts, ņemot vērā, ka saskaņā ar Ministru kabineta 2010.gada 29.jūnija noteikumu Nr.586 „Filmu producentu reģistrācijas kārtība” 21.punktu par spēku zaudējušiem tika atzīti Ministru kabineta 2001.gada 20.novembra noteikumi Nr.487 „Filmu izplatīšanas noteikumi”, kas noteica filmu, filmu izplatītāju, filmu izplatīšanas vietu, kā arī filmu producētāju reģistrācijas kārtību. |
| 2. | Pašreizējā situācija un problēmas | Šobrīd Latvijas Administratīvo pārkāpumu kodeksa (turpmāk – LAPK) 204.4 pants paredz atbildību: 1) par filmu un to ražošanas materiālu producēšanu izplatīšanai un izvešanai no Latvijas Republikas bez filmu producenta reģistrācijas; 2) par filmu izplatīšanu bez izplatīšanas veida un darbības vietas reģistrācijas; 3) par nereģistrētu filmu kopiju (videoierakstu) izplatīšanu, par filmas reģistrācijas apliecībā norādīto filmas izmantošanas tiesību neievērošanu; 4) par filmas reģistrācijas apliecības saņēmēja pienākumu neievērošanu; 5) par filmu glabāšanas un uzskaites noteikumu neievērošanu, par izplatītāja pienākumu pārkāpšanu.  No 2010.gada 1.jūlija spēku zaudējuši Ministru kabineta noteikumi Nr.487 „Filmu izplatīšanas noteikumi”, kas noteica LAPK 204.4 punktā minētos filmu izplatīšanas noteikumus. Cits normatīvais regulējums filmu izplatīšanas kārtības noteikšanai nav izdots. Arī Filmu likumā, kas stājās spēkā 2010.gada 30.jūnijā, nav paredzēts deleģējums Ministru kabinetam izdot noteikumus, kas noteiktu filmu izplatīšanas kārtību. |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | Likumprojektā paredzēts izslēgt LAPK 204.4 pantu, kā arī LAPK 214.pantā svītrot atsauci uz LAPK 204.4 pantu |
| 5. | Projekta izstrādē iesaistītās institūcijas | Kultūras ministrija, Nacionālais kino centrs, Tieslietu ministrijas pastāvīgā Latvijas Administratīvo pārkāpumu kodeksa darba grupa. |
| 6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Filmu producenti un filmu izplatītāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Ņemot vērā, ka kopš 2010.gada 1.jūlija Latvijas Administratīvo kodeksa 204.4 pants netiek piemērots, un attiecīgie naudas sodi netiek iekasēti, Projektam nebūs finansiālas ietekmes. |
| 4. | Tiesiskā regulējuma nefinansiālā ietekme | Uzņēmējiem tiks samazināts administratīvais slogs. |
| 5. | Administratīvās procedūras raksturojums | Likumprojekts šo jomu neskar. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Likumprojekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām | Likumprojekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Likumprojekts neietekmē jaunu institūciju izveidi. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Likumprojekts neietekmē esošo institūciju likvidāciju. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Likumprojekts neietekmē esošo institūciju reorganizāciju. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

23.05.2013.

510

L.Ģērmane

Tālr. 67358859, fakss 67358877

[laura.germane@nfc.gov.lv](mailto:laura.germane@nfc.gov.lv)